Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10349

1. Általános rész 1.1 Teljesítsék az 1 – 5 pontok előírásait, kivéve ha az ezektől való eltéréseket a lajstromozó állam azon az alapon külön engedélyezi, hogy az adott eset különleges körülményei az előírások figyelembevételét a repülésbiztonság szempontjából szükségtelenné teszik. 1.2 Az 1 – 5 pontok előírásainak teljesítése a repülésvégrehajtási kézikönyv teljesítmény adatai alapján és más alkalmazható üzemeltetési előírásoknak megfelelő történjen. A repülésvégrehajtási kézikönyv korlátozásait semmilyen esetben nem léphetik túl. Mindazonáltal amennyiben a repülésvégrehajtási kézikönyvben nem található üzemeltetési körülmények alakulnak ki, további korlátozásokat is alkalmazhatnak. 1.3 Kövessék a repülésvégrehajtási kézikönyvben található eljárásokat, kivéve ha az üzemeltetési körülmények a kívánt biztonsági szint fenntartása érdekében más, módosított eljárások végrehajtását teszik szükségessé. Megjegyzés: A vonatkozó légialkalmassági teljesítményekkel kapcsolatos útmutató a Légialkalmassági Kézikönyvben (Doc 9760) található .

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes